LUCIUS JUNIUS MODERATUS COLUMELLA 



verberatur. Deinde cum ad ictum intumuit, cultello 

 solvitur ; et postero die iterum ex eodem loco sanguis 

 emittitur, ac biduo ab opera datur vacatio. Tertio 

 deinde die levis iniungitur labor, et paulatim ad iusta 

 perducitur. Quod si cervix in neutram partem de- 

 iecta est, mediaque intumuit, ex utraque auricula 

 sanguis emittitur. Qui cum intra triduum, cum bos 

 vitium cepit, emissus non est, intumescit collum, 

 nervique tenduntur, et inde nata durities iugum non 

 patitur. Tali vitio comperimus aptum ^ esse medi- 

 camentum ex pice liquida et bubula medulla et 

 hircino sebo et vetere oleo acquis ponderibus com- 

 positum atque incoctum. Hac compositione sic 

 utendum est. Cum disiungitur ab opere, in ea 

 piscina, ex qua bibit, tumor cervicis aqua madefactus 

 subigitur, praedictoque medicamento defricatur et 

 illinitur. Si ex toto propter cervicis tumorem iugum 

 recuset, paucis diebus requies ab opere danda est. 

 Tum cervix aqua frigida defricanda, et spuma argenti 

 illinenda est. Celsus quidem tumenti cervici her- 

 bam, quae vocatur avia, ut supra dixi, contundi et 

 imponi iubet. Clavorum, qui fere cervicem infestant, 

 minor molestia est : nam facile oleo ^ per ardentem 

 lucernam instillato sanantur. Potior tamen ratio 

 est custodiendi, ne nascantur,^ neve colla calvescant, 

 quae non aliter glabra fiunt, nisi cum sudore aut 

 pluvia cervix in opere madefacta est. Itaque cum 



^ aptum ex Vegeiio I.e. : autem SAS. 

 ^ oleo et sanantur om. SAB. 

 * nascantur S : nascatur AB. 



164 



